## Pravilnik o izmjenama i dopunama Pravilnika o izmjenama i dopunama Pravilnika o obliku i sadržaju prijave poreza na promet nekretnina

### NN 148/2009 (11.12.2009.), Pravilnik o izmjenama i dopunama Pravilnika o izmjenama i dopunama Pravilnika o obliku i sadržaju prijave poreza na promet nekretnina

MINISTARSTVO FINANCIJA

3615

Na temelju članka 17. stavka 4. Zakona o porezu na promet nekretnina (»Narodne novine«, broj 69/97, 26/00 – Odluka USRH i 153/02) ministar financija donosi

PRAVILNIK

O IZMJENAMA I DOPUNAMA PRAVILNIKA O OBLIKU I SADRŽAJU PRIJAVE POREZA NA PROMET NEKRETNINA

Članak 1.

U Pravilniku o obliku i sadržaju prijave poreza na promet nekretnina (»Narodne novine«, broj 28/01) članak 2. stavak 2. mijenja se i glasi:

(2) »U prijavu poreza na promet nekretnina porezni obveznik unosi:

1. pod I. podatke o prodavatelju – otuđitelju nekretnine – naziv/ime i prezime/OIB, adresa sjedišta/prebivališta (mjesto, ulica i kućni broj) te podatke o stjecanju nekretnine koja se otuđuje (na temelju koje isprave o stjecanju je prodavatelj – otuđitelj stekao nekretninu koju otuđuje, od kada i po kojoj cijeni),

2. pod II. podatke o nekretnini – opis nekretnine (građevine, zemljišta, odnosno nekretnine koja se stječe), površina u četvornim metrima (m²), mjesto gdje se nekretnina nalazi, odnosno za građevine: adresa (mjesto, ulica i kućni broj) i godina izgradnje, a za zemljište: katastarska općina, broj zemljišnoknjižnog uloška i broj katastarske čestice,

3. pod III. podatke o izvorima i iznosima sredstava za stjecanje nekretnine i to od: nesamostalnog rada, samostalne djelatnosti, imovine i imovinskih prava, kapitala, osiguranja, drugog dohotka, nasljedstva, darova, kredita i ostalo, te ukupan iznos koji mora činiti zbroj iznosa iskazanih u svakom izvoru pojedinačno,

4. pod IV. podatke o svrsi stjecanja nekretnine – privatne svrhe ili poslovne svrhe,

5. pod V. podatke za priznavanje porezne olakšice (osnova po kojoj se traži porezno oslobođenje).«

Članak 2.

Oblik i sadržaj obrasca prijave poreza na promet nekretnina sastavni je dio ovog Pravilnika.

Članak 3.

Ovaj Pravilnik objavit će se u »Narodnim novinama« i stupa na snagu od 1. siječnja 2010.

Klasa: 410-20/09-01/123
Urbroj: 513-07-21-01/09-1
Zagreb, 2. prosinca 2009.

Potpredsjednik
Vlade Republike Hrvatske
i ministar financija
Ivan Šuker, v. r.

|  |  |
| --- | --- |
| POREZNI OBVEZNIK (stjecatelj nekretnine)  \_\_\_\_\_\_\_\_\_\_\_\_\_\_\_\_\_\_\_\_\_  (Naziv/ime i prezime/OIB)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Adresa (mjesto, ulica i kućni broj)) | MINISTARSTVO FINANCIJA –  POREZNA UPRAVA  PODRUČNI URED \_\_\_\_\_\_\_\_\_\_  ISPOSTAVA \_\_\_\_\_\_\_\_\_\_\_\_\_\_\_ |

PRIJAVA POREZA NA PROMET NEKRETNINA

Prijavljujem nastanak porezne obveze poreza na promet nekretnina po ugovoru sklopljenom dana \_\_\_\_\_\_\_\_\_\_\_\_\_\_\_\_\_\_\_\_\_\_\_ /po pravomoćnoj odluci suda ili drugog tijela od \_\_\_\_\_\_\_\_\_\_\_\_\_\_\_\_\_\_\_\_

I. PODACI O PRODAVATELJU-OTUĐITELJU NEKRETNINE

1.

(Naziv/ime i prezime/OIB)

2.

(Adresa (mjesto, ulica i kućni broj))

3. Prodavatelj-otuđitelj nekretnine stekao je nekretninu koju otuđuje na temelju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(isprave o stjecanju)

od \_\_\_\_\_\_\_\_\_\_\_\_\_\_\_\_ po cijeni od \_\_\_\_\_\_\_\_\_\_\_\_\_\_\_\_ kuna.

II. PODACI O NEKRETNINI

1. Opis nekretnine (građevine, zemljišta, odnosno nekretnine koja se stječe)

2. Površina u četvornim metrima (m²) \_\_\_\_\_\_\_\_\_\_\_

3. Mjesto gdje se nekretnina nalazi (za građevine adresa (mjesto, ulica i kućni broj) i godina izgradnje))

4. Za zemljište: katastarska općina \_\_\_\_\_\_\_\_\_\_\_\_\_\_\_\_\_\_\_\_\_, broj zemljišnoknjižnog uloška \_\_\_\_\_\_\_\_\_\_\_\_\_\_\_\_\_\_\_\_\_\_\_\_ i broj katastarske čestice \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

III. IZVORI I IZNOSI SREDSTAVA ZA STJECANJE NEKRETNINE (u kunama)

|  |  |  |
| --- | --- | --- |
| 1. | Dohodak od nesamostalnog rada | iznos |
| 2. | Dohodak od samostalne djelatnosti | iznos |
| 3. | Dohodak od imovine i imovinskih prava | iznos |
| 4. | Dohodak od kapitala | iznos |
| 5. | Dohodak od osiguranja | iznos |
| 6. | Drugi dohodak | iznos |
| 7. | Nasljedstva | iznos |
| 8. | Darovi | iznos |
| 9. | Kredit | iznos |
| 10. | Ostalo | iznos |
|  | Ukupno (1. + 10.) | iznos |

IV. SVRHA STJECANJA NEKRETNINE (za privatne ili poslovne svrhe)

V. PODACI ZA PRIZNAVANJE POREZNE OLAKŠICE (osnova po kojoj se traži porezno oslobođenje)

VI. NAPOMENE POREZNOG OBVEZNIKA

VII. PODACI O POSREDNIKU (ako postoji saznanje da je posrednik sudjelovao)

(poznati podaci)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i nadnevak podnošenja prijave)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis/potpis i pečat podnositelja prijave)

Privitak: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ugovor/odluka suda ili drugog tijela
o stjecanju nekretnine)

\*Podnositelj prijave obvezno ispunjava podatke pod red. br. I., II., III. i IV.

Pravilnik, NN 148/2009-3615